Festa del Joc al Carrer en el Passeig de Concepción Arenal
2025-07-24

Novembre és el mes en què se celebren i reivindiquen els Drets de la Infància i per això, la regidoria de Protecció i Drets de la Infància de l’Ajuntament de Burjassot, dirigida per Yolanda Andrés, ha organitzat una jornada pensada perquè els xiquets i les xiquetes de Burjassot gaudisquen d’un dels seus drets: dret a jugar.

Així, la Festa del Joc al Carrer tindrà lloc diumenge que ve, 6 de novembre, entre les 10 h i les 14 h, en el Passeig de Concepción Arenal i compta amb la col·laboració del grup de Jocs Tradicionals del Piló. La idea és que els xiquets i les xiquetes acudisquen al passeig amb els seus familiars, especialment amb els seus iaios i iaies i compartisquen temps de joc amb ells. Al llarg del matí, hi haurà multitud de jocs de tall tradicional per a triar i també un circuit de jocs amb la igualtat com a eix temàtic.

A més, tots els xiquets i xiquetes els familiars que els acompanyen, gaudiran també d’un esmorzar per a, amb l’estómac ple, poder continuar jugant.